**Salföld Község Önkormányzata Képviselő-testületének**

**7/2016. (IX. 30.) önkormányzati rendelete**

**az egészségügyi alapellátás körzeteinek meghatározásáról**

Salföld Község Önkormányzata Képviselő-testülete Magyarország Alaptörvénye 32. cikk (1) bekezdés a) pontjában, valamint az egészségügyi alapellátásról szóló 2015. évi CXXIII. törvény 6.§ (1) bekezdésében kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 4. pontjában meghatározott feladatkörében eljárva, az Országos Alapellátási Intézet véleményének kikérésével a következőket rendeli el:

1.§ (1) A rendelet hatálya kiterjed Salföld Község közigazgatási területén területi ellátási kötelezettséggel működő háziorvosi, házi gyermekorvosi, fogorvosi, védőnői körzetre, továbbá az alapellátáshoz kapcsolódó ügyeleti ellátásra, valamint az iskola-és ifjúság egészségügyi ellátásra.

(2) Salföld Község Önkormányzata Képviselő-testülete a Magyarország helyi önkormányzatairól szóló 2011. évi CLXXIII. törvény 13. § (1) bekezdés 4. pontjában kapott felhatalmazás értelmében a kötelező egészségügyi alapellátási feladatait,

a) a háziorvosi alapellátás tekintetében, Kővágóörs település székhellyel, az 1. mellékletben felsorolt körzethez tartozó települések önkormányzataival kötött együttműködési megállapodás alapján látja el.

b) a házi gyermekorvosi alapellátás tekintetében, Badacsonytomaj székhellyel, az 1. mellékletben felsorolt körzethez tartozó települések önkormányzataival kötött együttműködési megállapodás alapján látja el.

c) a fogorvosi alapellátás tekintetében, Badacsonytomaj város székhellyel, az 1. mellékletben felsorolt körzethez tartozó települések önkormányzataival kötött együttműködési megállapodás alapján látja el.

d) a védőnői alapellátás tekintetében, Révfülöp település székhellyel, az 1. mellékletben felsorolt körzethez tartozó települések önkormányzataival kötött együttműködési megállapodás alapján látja el.

2.§ Az alapellátáshoz kapcsolódó orvosi ügyeleti ellátást a Tapolca Környéki Önkormányzati Társulás útján látja el. Az ügyeleti ellátás székhelye: 8300 Tapolca, Ady E. u. 1.

3. § Az alapellátáshoz kapcsolódó iskola-és ifjúság-egészségügyi ellátás a 2. mellékletben felsorolt intézmények nevelésében, oktatásában részesülő gyermekek, tanulók részére biztosított.

4.§ Ez a rendelet a kihirdetését követő napon lép hatályba.

 Fábián Gusztáv Dr. Szabó Tímea

 polgármester jegyző

A rendelet kihirdetve: 2016. szeptember 30.

 Dr. Szabó Tímea

 jegyző

1. melléklet a 7/2016. (IX. 30.) önkormányzati rendelethez

**Egészségügyi alapellátások körzeteinek és székhelyének megnevezése**

|  |  |  |  |
| --- | --- | --- | --- |
|  | AAlapellátások | BKörzethez tartozó települések | CKörzetek székhely települése |
| 1. | Háziorvosi alapellátási körzet | Kővágóörs, Kékkút, **Salföld** | Kővágóörs |
| 2. | Házi Gyermekorvosi alapellátási körzet | Badacsonytomaj, Badacsonytördemic,Ábrahámhegy,Balatonrendes,**Salföld** | Badacsonytomaj |
| 3. | Fogorvosi alapellátási körzet | Badacsonytomaj,Ábrahámhegy,Badacsonytördemic,Balatonrendes,**Salföld** | Badacsonytomaj |
| 4. | Védőnői alapellátási körzet | Révfülöp,Ábrahámhegy,Balatonrendes,**Salföld** | Révfülöp |

1. melléklet a 7/2016. (IX. 30.) önkormányzati rendelethez

**Alapellátáshoz kapcsolódó iskola-és ifjúság-egészségügyi orvosi és védőnői ellátás ellátási helyei**

|  |  |  |  |
| --- | --- | --- | --- |
|  | AIntézmény neve | BIntézmény címe | CEllátási kötelezett |
| 1. | Révfülöp Általános Iskola | 8253 Révfülöp, Iskola u. 5. | orvos/védőnő |
| 2. | Révfülöp és Térsége Napköziotthonos Óvoda | 8253 Révfülöp, Óvoda köz 20. | orvos/védőnő |
| 3. | Tatay Sándor Általános Iskola | 8258 Badacsonytomaj, Kert u. 8. | orvos/védőnő |
| 4. | Pipitér Közös Fenntartású Napközi Otthonos Óvoda | 8258 Badacsonytomaj, Kert u 14. | orvos/védőnő |